გაეროს უშიშროების საბჭოს რეზოლუცია 134

გაერთიანებული ერების ორგანიზაციის უშიშროების საბჭოს რეზოლუცია 134 მიიღეს ოცდაცხრა წევრი სახელმწიფოს საჩივრის შემდეგ, 1960 წლის 1 აპრილს, "სამხრეთ აფრიკის კავშირში რასობრივი დისკრიმინაციისა და სეგრეგაციის წინააღმდეგ უიარაღო და მშვიდობიანი დემონსტრანტების მასშტაბური მკვლელობის შედეგად წარმოშობილი სიტუაციის" შესახებ. საბჭომ დაასკვნა, რომ სიტუაცია გამოწვეული იყო სამხრეთ აფრიკის კავშირის მთავრობის პოლიტიკით და განაცხადა, რომ თუ ეს პოლიტიკა გაგრძელდებოდა, იგი საფრთხეს შეუქმნიდა საერთაშორისო მშვიდობასა და უსაფრთხოებას.

რეზოლუციაში საბჭომ დაგმო მთავრობის პოლიტიკა და ქმედებები, გამოხატა თანაგრძნობა მსხვერპლთა ოჯახებისადმი და მოუწოდა მთავრობას, გაეტარებინა კანონები თანასწორობაზე დაფუძნებული რასობრივი ჰარმონიის მისაღწევად. შემდგომ, საბჭომ მოითხოვა გენერალური მდივნის, დაგ ჰამარშელდის კონსულტაცია სამხრეთ აფრიკის კავშირის მთავრობასთან ქარტიის პრინციპების დაცვაში დახმარების მიზნით. მდივანს საბჭოსთვის მოხსენებაც უნდა ჩაებარებინა აუცილებლობისა და მიზანშეწონილობის შემთხვევაში.

რეზოლუცია მიიღეს ცხრა ხმით, საფრანგეთმა და გაერთიანებულმა სამეფომ კი თავი შეიკავეს.

რესურსები ინტერნეტში

კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს 1960 წლის რეზოლუციები
კატეგორია:1960 წელი სამხრეთ აფრიკაში